
En la amuzosocio 

Seriozaj temoj tedas, precipe politikaj 


Paul Peeraerts, redakeia sekreta- 
rio de MONATO, konstatis, ke 
draste reduktiĝis artikoloj en la 
rubriko „politiko“ de 1’ inter- 
naeia magazino sendependa pri 
^olitiko, ekonomio kaj kulturo. 
Ĉu do la ĝenerala tendeneo de T 
okeidenta ĵumalismo - redukti 
seriozan politikon favore al 
amuzaj kaj distraj temoj - atingis 
nun ankaŭ esperant-lingvajn ga- 
zetojn? 

Krom MONATO estas ne multaj 
periodaĵoj uzantaj la lingvon in- 
temacian, kiuj aperigas pli mal- 
pli regule politikajn artikolojn: 
Sennnaciulo, Kontakto, La Ondo 
de Esperanto, El Popola Ĉinio. 
Sporade oni trovas politikajn te- 
mojn en organoj de landaj aso- 
cioj aŭ okaze eĉ en Esperanto, 
organo de UEA. Sed ke nun 
ĝuste tiun gazeton, kiu principe 
kaj precipe elstarigis politikajn 
temojn, kiujn ĝi indikas unualo- 
ke en sia subkapa linio, ŝajne in- 
fektis la malsano de „infodistro“, 
povas kaj eble devas mirigi. 

Konata fenomeno 

La fenomenon mem ni priskribis 
relative ofte kaj detale en Inter- 
nacia Jurnalisto, klarigante ke 
sekve de populariĝo de televido 
- kies precipa celo intertempe 
estas preskaŭ nur distri kaj amu- 
zi - ankaŭ gazetaro rezignis pli 
kaj pli multe pri seriozaj temoj. 
Krome, en mondo, kiu iĝis tre 
komplika, politiko por la ordina- 
raj homoj estas nuntempe grand- 


parte ne plu komprenebla, ne tra- 
videbla, kaj tial teda. En indu- 
striaj landoj homoj plejparte far- 
tas relative bone kaj do plene po- 
vas trempiĝi en la nun ĉion de- 
stinan „amuzosocion“, kies plej 
grava propagandisto estas televi- 
do. Neniam antaŭe oni havis ti- 
om da (onidire) amuzaj, kome- 
diaj, distraj, ridigaj programoj. 
Problemojn kaj seriozajn temojn 
oni simple ignoras. 

Kial Esperanto-uzantoj estu 
aliaj? Ili vole nevole vivas en tiaj 
amuzosocioj kaj ne povas eviti 
influojn de sia medio. Do neniu 


Ne forĵetu 
la koverton! 

Atentu la adres-etikedon! 


miru, ke antaŭ nelonge oni lanĉis 
novan revuon AmUzE kun la ep- 
iteto „Bunta! Distra kaj Utila!“ Do 
eble ankaŭ MONATO devos ren- 
versi siajn preferojn: ne politiko 
okupu la unuan lokon en la subka- 
pa linio, sed AMUZO. R. Rinal- 
do, kies laŭdon pri la magazino vi 
trovas sube, eble devos entombigi 
siajn ambiciajn ideojn. 

S. Maul 


Faktoj kaj opinioj nekutimaj 

Kelkaj rezonoj pri mia plej ŝatata Esperanto-revuo 


Partoprenante la vivon de la 
esperanto-movado, esperantisto 
bezonas daŭre rikolti - je perso- 
na nivelo - la fruktojn de ties 
kresko kaj kulturo. Koni faktojn 
de tutmonda vivo per neŭtrala 
komunikilo, Esperanto-revuo, 
estas unu el la plej gravaj de tiuj 
fruktoj. 

Tiusence MONATO estas 
antonomazie la intemacia revuo, 
kiu kompetentas pri intemaciaj 
neesperantistaj informoj. A1 le- 
gantoj, alkutimiĝintaj ĝenerale 
elekti ĵumalon plej najbaran al 
siaj opinioj, komence povas ŝajni 
strange - preskaŭ asepse - legi 
faktojn apartigitajn de opinioj aŭ 
sen komentario de samopinia 


eminentulo. En nacia gazetaro 
unuflanke la posedanto de iu ga- 
zeto celas disvastigi siajn ideojn, 
aliflanke legantoj ŝatas partia- 
niĝi. 

Ne neŭtrala 

Nur iom post iom - ne sen peno 
- ni povas apreci legadon de 
nuraj faktoj. En MONATO oni 
ofte havas eblecon legi malsimi- 
lajn opiniojn, ĉar validas pmden- 
ta regulo, laŭ kiu pri enhavo re- 
spondecas la aŭtoro mem. Certe 
estus bone devigi aŭtorojn disigi 
faktojn de opinioj per evidenta 
sistemo ene de la artikolo mem. 

Mia koro - kiel ne aldoni - batas 

maldekstre. Pro tio post faktoj 
mi ŝatas la opiniojn de S. Maul. 
Kaj ĉu vere povas revuo estis tu- 
te neŭtrala? Mi dubas. Do, se ni 
devas aldoni opinion, taŭgas ke 
ĝi estu laŭ la intema ideo de 
Esperanto: demokrata kaj homa- 
ranisma, neniam individuista kaj 
modere liberalisma. 

Proponoj 

Kiel plue plibonigi MONATOn? 
Persone mi aranĝus jene kaj sin- 
sekve ties mbrikojn: 

1. intemaciaj aferoj kun aparta 
kaj ĉiama atento kaj defendo de 
UN; 

2. homaranaj valoroj: ekologio, 
paco, etnismo, socia malegaleco, 
rasismoj, libereco, lingvaj rajtoj; 

3. lokaj aferoj kun aparta kaj ĉia- 
ma atento al la evoluo de Eŭropa 
Unio; 

4. ekonomio laŭ solidareco vid- 
punkto kun aparta atento al la 
ekarto inter riĉaj kaj malriĉaj 
landoj; 

5. scienco, teknologio kaj tekni- 
ko kun aparta atento al informa- 
diko kaj medicino; 

6. kulturo, beletro, spekakloj kaj 
sportoj. 

Reagojn aŭ leterojn mi aldonus 
en la koncema mbriko sekve de 
resumo de la pritraktata temo. 

Giancarlo Rinaldo 


Estrara komuniko 

Dum la Universala Kongreso 
(UK) en Berlino 1999 estraranoj 
de TEĴA kunvenis por mallonga 
estrarkunsido, sen alpreni iujn 
gravajn decidojn. Oni diskutis la 
situacion de la asocio, konklu- 
dante ke ĝi daŭre restas sama: 
neniu aktiveco de membroj kaj 
precipe manko de materialo por 
plenigi paĝojn de nia organo. Ta- 
men la resolidiĝinta flnanca si- 
tuacio permesus, denove eldoni 
ĝin revuforme. Aliflanke deman- 
do estas, ĉu valoras por la reduk- 
tiĝinta nombro de membroj. 

La trejnkurso funkcietas kun mal- 
pli da studantoj ol en la antaŭaj 
jaroj. 

Estraranoj, krome, aktive parto- 
prenis kongres-laborojn: Maul 
kunredaktante la kongresan ku- 
rieron, Gubbins ekzamenante, 
multfunkciulo Yamasaki en di- 
versaj fakoj kaj rondoj. 

Li, cetere fariĝis honora membro 
de UEA. Gratulon! 

Kasraporto 

Saldo 1998-07-01 24 311 BEF 
Enspezo 17 376 

Elspezo 2 728 

Saldo 1999-06-30 38 959 BEF 


Ni volas regajni vin kiel membron! 

Ĉiun jaron TEĴA havas la problemon, ke ne malmultaj membroj ne- 
glektas kotiz-pagon, ofte nur pro forgeso. Ni proponas al vi eviti ti- 
an neglekton: pagu por pluraj, ekz. 3 aŭ 5 jaroj. Ne estas ja giganta 
sumo, kun jara kotizo de nur 10 eŭroj. 

Vi trovas sur la adres-etikedo malantaŭ via nomo duciferan aldo- 
non; tiu indikas la jaron de via lasta kotizpago, do 97 ekz. signifas. 
ke tiun jaron vi pagis, sed poste ne plu. Kompreneble ni ne atendas 
postpagon, sed nur kotizon por la jaro 2000 (kaj eventuale sekvaj), 
se vi volas renovigi vian membrecon - kaj ni esperas, ke vi volas.. 

La kasisto anticipe petas pardonon pro eventualaj eraroj pri kotiz- 
pagoj: kiu trovis eraron, bonvolu informi la kasiston, prefere kun 
dato kaj konto de iia pago. 

